Toronto

Toronto on Kanada suurim linn ja Ontario provintsi pealinn, mis asub Ontario järve kaldal. See piirneb edelas Mississaugaga.

Ajalugu
Toronto asutas 1793. aastal kuberner John Graves Simcoe. Esialgu oli asula nimi York – Yorki ja Albany hertsogi prints Frederiki järgi. Toona oli see Ülem-Kanada provintsi pealinn. 1834. aastal sai linn praeguse nime.

Nimi Toronto tuleb mohoogi keele sõnast tkaronto, mis tähendab kohta, kus puud kasvavad vees."The real story of how Toronto got its name" vaadatud 18.02.11

Rahvastik
Toronto on Kanada suurim ja Põhja-Ameerika suuruselt neljas linn,Toronto.ca vaadatud 18.02.11 mille elanike arv oli 2021. aasta rahvaloenduse järgi 2 794 356 (2016. aastal oli elanikke 2 731 571Kanada Statistikaamet vaadatud 30.06.2018).

2006. aasta seisuga oli Torontos kõige rohkem elanikke pärit Euroopast (52,6%). Suurema osa sellest moodustasid briti, iiri, itaalia ja prantsuse päritoluga inimesed. Teised suuremad grupid olid lõuna-aasialased (12%), hiinlased (11,4%), mustanahalised (8,4%), filipiinlased (4,1%) ja ladinaameeriklased (2,6%).Kanada Statistikaamet vaadatud 18.02.11

Majandus
Toronto mängib Kanada ja maailmamajanduses olulist rolli. 2008. aastal liigitas Forbes Toronto kümne majanduslikult mõjuvõimsama linna hulka.Forbes.com vaadatud 18.02.11

Torontos asub Toronto väärtpaberibörs, mis on üks maailma suurimaid.

Transport
Ontario valitsus haldab Toronto linnastualal ulatuslikku rongi- ja bussisüsteemi, mille nimi on Toronto Transit Commission (TTC). 2016. aasta seisuga kasutab seda igal nädalapäeval umbes 1 252 000 inimest.TTC Operating Statistics vaadatud 30.06.2018

Õhutransport
Torontos asub Kanada suurim lennujaam Toronto Pearsoni rahvusvaheline lennujaam.

Ehitised
Torontos asub Toronto teletorn CN Tower (553,3 m), mis oli aastail 1976–2007 maailma kõrgeim toestamata ehitis.

Haridus
Toronto Ülikool on Kanada suurim ülikool. Torontos on ka Yorki Ülikool, Ryersoni Ülikool ja OCAD Ülikool.

 Kultuur 
Igal aastal toimub linnas Toronto rahvusvaheline filmifestival ja Toronto põlisrahvaste filmifestival.

 Sport 
pisi|Jäähoki Kuulsuste Hall Torontos
Suurimad Torontos tegutsevad spordiklubid on NHL-is mängiv jäähokiklubi Toronto Maple Leafs, NBA-s mängiv korvpalliklubi Toronto Raptors, MLB-s mängiv pesapalliklubi Toronto Blue Jays, CFL-is mängiv Kanada jalgpalli klubi Toronto Argonauts ja MLS-is mängiv jalgpalliklubi Toronto FC. Nii Maple Leafsi kui ka Raptorsi koduväljak asub Scotiabank Arenal, Argonautsi ja Toronto FC kodustaadion on BMO Field ning Blue Jaysi kodustaadion Rogers Centre.

Torontos asub 1943. aastal asutatud Jäähoki Kuulsuste Hall koos selle juurde kuuluva muuseumiga.

 Sõpruslinnad 
 Hồ Chí Minh, Vietnam (alates 2006. aastast)
 Kiiev, Ukraina (1992)
 Quito, Ecuador (2006)
 Rio de Janeiro, Brasiilia (2015)
 Sagamihara, Jaapan (1991)
 Varssavi, Poola (1990)

Eestlus
Toronto Eesti Täienduskoolid
Toronto Vana-Andrese kirik
Toronto Kolmainu kogudus
Toronto Jakobi kogudus
Toronto Eesti Selts
Toronto Eesti Maja
Tartu College
Väliseesti muuseum Torontos

Vaata ka
Mount Pleasanti kalmistu

Viited

Kirjandus
 Olev Remsu, "Toronto, New York, Los Angeles", Go Group 2008

 Välislingid 

 Toronto koduleht (inglise keeles)

Kategooria:Ontario provintsi linnad